b'\n_START_ARTICLE_\nOrganitzaci\xc3\xb3 Popular Democr\xc3\xa0tica Oromo\n_START_SECTION_\nHist\xc3\xb2ria\n_START_PARAGRAPH_\nL\'OPDO  es va crear a finals de 1989 per impuls del Front Popular d\'Alliberament del Tigr\xc3\xa9 (TPLF), amb oficials i soldats del Derg que havien caigut presoners. La causa immediata fou les dificultats en les relacions que el TPLF tenia en aquell moment amb el Front d\'Alliberament Oromo. Al principi fou una organitzaci\xc3\xb3 d\xc3\xa8bil, segons Paul B. Henze, per\xc3\xb2 progressivament va atreure a m\xc3\xa9s desertors de les d\'unitats militars del Derg i va aconseguir molts seguidors quan el 1991 el TPLF (ja sota cobert del Front Democr\xc3\xa0tic Revolucionari Popular Et\xc3\xadop) va ocupar parts de les prov\xc3\xadncies de Wollo i Shoa que tenien una majoria significativa de poblaci\xc3\xb3 oromo._NEWLINE_El 2001, l\'OPDO fou sacsejat per una s\xc3\xa8rie d\'esc\xc3\xa0ndols de corrupci\xc3\xb3, que va conduir a l\'expulsi\xc3\xb3 del llavors secretari general Kuma Demeksa sota el c\xc3\xa0rrec de corrupci\xc3\xb3, "pr\xc3\xa0ctiques antidemocr\xc3\xa0tiques", ab\xc3\xbas de poder i nepotisme. El major-general Abadula Gemeda llavors va renunciar a la seva destinaci\xc3\xb3 a la For\xc3\xa7a de Defensa Nacional Eti\xc3\xb2pica i va agafar el control de la conflictiva organitzaci\xc3\xb3. L\'OPDO va tenir el seu quart congr\xc3\xa9s el 23 de febrer de 2006 a Adama._NEWLINE_En les eleccions parcials i locals de 2008, l\'OPDO va aconseguir 23 escons a la legislatura regional d\'Or\xc3\xb2mia, i 613 seients de 108 kebeles per les eleccions al Consell de Representants de les poblacions dels kebeles.'